6 Ena neitou cakacaka vata kei koya,+ keitou uqeti kemuni tale ga moni kua ni ciqoma wale ga na loloma soli wale ni Kalou qai lecava na kena inaki.+2 Ni kaya o koya: “Au a rogoci iko ena gauna donu, au a vukei iko ena siga ni veivakabulai.”+ Raica! Qo sara ga na gauna donu. Qo na siga ni veivakabulai.3 Keitou sega sara ga ni via vakatarabetaki kemuni ena dua na ka, me kua ni beitaki kina na neitou cakacaka vakaitalatala,+4 ia ena ka kece, keitou vakadinadinataka ni keitou italatala ni Kalou,+ oya ena neitou vosota e levu sara na ka, na rarawa, na leqa, na ka dredre,+5 na moku, na curu i valeniveivesu,+ na veilecayaki, na oca, na sega ni moce ena veibogi, na sega ni kana.+6 Keitou vakaraitaka ni keitou dauveiqaravi ni Kalou ena neitou savasava, kilaka, vosovoso,+ yalovinaka,+ ena yalo tabu, ena loloma e sega ni veivakaisini,+7 ena vosa dina, ena kaukaua ni Kalou.+ Keitou cakava tale ga qo ena neitou taura na iyaragi ni yalododonu+ ena liga i keitou imatau kei na liga i keitou imawi,8 ena lagilagi kei na veibeci, ena itukutuku ca kei na itukutuku vinaka. E tukuni ni keitou dau veidabui ia keitou dau dina,9 ni keitou lecavi ia keitou kilai, ni keitou voleka sara ni mate ia raica! keitou se bula tiko,+ keitou totogitaki ia keitou sega ni vakamatei,+10 ni keitou rarawa voli ia na neitou marau e sega ni tukuni rawa, ni keitou dravudravua ia keitou vakavutuniyautaki ira e levu, ni keitou ligalala ia e tu vei keitou na ka kece.+11 Keitou sa vosa sara ga vakadodonu vei kemuni e Korinica, dua na ka neitou lomasavu.12 E sega ni qiqo na loma i keitou ena vukumuni,+ o kemuni ga e qiqo na lomamuni ena nomuni vakaraitaka na loloma.13 O koya gona—au vosa vei kemuni me vaka au vosa vei ira na luvequ—moni lomasavu tale ga.+14 Moni kua ni vauci vata kei na dua e sega ni vakabauta,+ ni oni sega sara ga ni tautauvata. Erau na veitokani vakacava na yalododonu kei koya e sega ni yalododonu?*+ Se rau tautauvata vakacava na rarama kei na butobuto?+15 Kena ikuri, erau duavata vakacava o Karisito kei Piliali?*+ Se rau vakaivotavota vata vakacava e dua e vakabauta* kei na dua e sega ni vakabauta?+16 E duavata tale ga vakacava na valenisoro ni Kalou kei na matakau?+ O keda na valenisoro ni Kalou bula,+ me vaka e kaya na Kalou: “Au na tiko vata kei ira,+ au na lako voli ena kedra maliwa, au na nodra Kalou, era na noqu tamata.”+17 “‘O koya gona, ni lako tani mai na kedra maliwa, ni tawasei kemuni,’ e kaya o Jiova,* ‘ni kua ni tara tiko na ka e sega ni savasava,’”+ “‘au na qai ciqomi kemuni.’”+18 “‘Au na qai tamamuni,+ oni na qai wili moni luvequ tagane, moni luvequ yalewa,’+ e kaya o Jiova,* o koya e Cecere Duadua.”
fij_Latn